स्विस मास्टर ने अब विंबलडन में अपने लगातार जीते सेटों की संख्या 32 पहुंचा दी है और वह 2005 से 2006 के बीच लगातार 34 सेट जीतने का अपना रिकॉर्ड तोडऩे से जरा दूर रह गए हैं। फेडरर ने पहला सेट बातों ही बातों में मात्र 16 मिनट में जीत लिया। लेकिन दूसरे सेट में विश्व के 26वें नंबर के खिलाड़ी ने जज्बा दिखाया और ग्रास कोर्ट किंग को थोड़ा संघर्ष कराया। वह इस साल आल इंग्लैंड क्लब में पहले ऐसे खिलाड़ी बने जो फेडरर के खिलाफ ब्रेक अंक तक पहुंचे, हालांकि वह किसी भी ब्रेक अंक को भुना नहीं सके। फेडरर ने मैच लगातार सेटों में समाप्त कर 16वीं बार विंबलडन के क्वार्टरफाइनल में जगह बना ली जहां उनका मुकाबला फ्रांस के गाएल मोंफिल्स और आठवीं सीड दक्षिण अफ्रीका के केविन एंडरसन के बीच मैच के विजेता से होगा।